- Hindi News
- National
- 24 सूत्रीय मांगों को लेकर सप्ताह भर काली पट्टी लगाकर स्वास्थ्य कर्मचारी करेंगे विरोध प्रदर्शन
24 सूत्रीय मांगों को लेकर सप्ताह भर काली पट्टी लगाकर स्वास्थ्य कर्मचारी करेंगे विरोध प्रदर्शन
छत्तीसगढ़ प्रदेश स्वास्थ्य कर्मचारी संघ की प्रांतीय संगठन के आह्वान पर कुनकुरी सामुदायिक स्वास्थ्य केंद्र के सभी स्वास्थ्य कर्मचारी अपनी 24 सूत्रीय लंबित मांगो को लेकर आंदोलन में हैं।
आंदोलन के पहले चरण में 7 मार्च तक काली पट्टी लगाकर कार्य करेंगे। साथ ही 8 मार्च को जिला स्तर पर धरना प्रदर्शन करेंगे और अपनी मांगो से संबंधित मुख्य सचिव को संबोधित ज्ञापन सौंपेंगे। 25 मार्च को प्रांत स्तर पर धरना प्रदर्शन कर मुख्यमंत्री को अपनी मांगो का ज्ञापन सौंपेंगे। कर्मचारी संघ के जिला अध्यक्ष सुखमनी चंद्राकरण एवं विकास खंड शाखा अध्यक्ष नवीन मिश्रा की उपस्थिति में सामुदायिक स्वास्थ्य केंद्र में स्वास्थ्य कर्मचारियों द्वारा बुधवार से काली पट्टी लगाकर ड्यूटी की जा रही है। संगठन के पदाधिकारियों ने बताया कि स्वास्थ्य कर्मचारी अपनी 24 सूत्रीय मांगो के लिए चरणबद्ध आंदोलन कर रहे हैं। स्वास्थ्य कर्मचारियों की प्रमुख मांगों में वेतन विसंगति, विभागीय भर्ती, नियमों में विसंगति आदि शामिल हैं।
काली पट्टी लगाकर स्वास्थ्य केंद्र पहुंचे स्वास्थ्यकर्मी
tgl_Latn sot_Latn hin_Deva hin_Deva hin_Deva hin_Deva awa_Deva